CELEX: 32005D0155
Language: sl
Date: 2005-02-18 00:00:00
Title: 2005/155/ES: Odločba Komisije z dne 18. februarja 2005 o spremembi Odločbe 97/102/ES o posebnih pogojih za uvoz ribiških proizvodov in proizvodov iz ribogojstva s poreklom iz Rusije glede imenovanja pristojnega organa in vzorca zdravstvenega spričevala (notificirana pod dokumentarno številko K(2005) 357) (Besedilo velja za EGP).

24.2.2005   
            
            
               SL
            
            
               Uradni list Evropske unije
            
            
               L 51/23
            
         ODLOČBA KOMISIJE
   z dne 18. februarja 2005
   o spremembi Odločbe 97/102/ES o posebnih pogojih za uvoz ribiških proizvodov in proizvodov iz ribogojstva s poreklom iz Rusije glede imenovanja pristojnega organa in vzorca zdravstvenega spričevala
   (notificirana pod dokumentarno številko K(2005) 357)
   (Besedilo velja za EGP)
   (2005/155/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov (1) in zlasti člena 11(1) Direktive,
   ob upoštevanju naslednjega:
   
               (1)
            
            
               V Odločbi Komisije 97/102/ES (2) je „Državni odbor za ribištvo Ruske federacije“ opredeljen kot pristojni organ v Rusiji za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.
            
         
               (2)
            
            
               Po preoblikovanju ruske uprave je pristojni organ postalo „Ministrstvo za kmetijstvo Ruske federacije“. Ta novi organ je sposoben učinkovito preverjati uporabo veljavnih predpisov.
            
         
               (3)
            
            
               Ministrstvo za kmetijstvo je predložilo uradna zagotovila v zvezi s skladnostjo s standardi za zdravstveni nadzor in spremljanjem ribiških proizvodov in proizvodov iz ribogojstva, določenih v Direktivi 91/493/EGS, in glede izpolnjevanja higienskih zahtev, ki so enake tistim iz navedene direktive.
            
         
               (4)
            
            
               Odločbo 97/102/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Odločba 97/102/ES se spremeni:
   
               1.
            
            
               Člen 1 se nadomesti z naslednjim besedilom:
               „Člen 1
               ‚Ministrstvo za kmetijstvo Ruske federacije‘, ki mu pomaga ‚Nacionalni center za kakovost in varnost ribiških proizvodov (Nacionalni center za kakovost rib)‘ je pristojni organ v Rusiji za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.“
            
         
               2.
            
            
               Priloga A se nadomesti s Prilogo k tej odločbi.
            
         Člen 2
   Odločba se uporablja od 24. junija 2005.
   Člen 3
   Ta odločba je naslovljena na države članice.
   
      V Bruslju, 18. februarja 2005
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 268, 24.9.1991, str. 15. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 35, 5.2.1997, str. 23. Odločba, kakor je bila nazadnje spremenjena z Odločbo 2002/941/ES (UL L 325, 30.11.2002, str. 45).
   
      PRILOGA
      
         
            „PRILOGA A
            ZDRAVSTVENO SPRIČEVALO
            za ribiške proizvode iz Rusije in namenjene za izvoz v Evropsko skupnost, z izjemo školjk, iglokožcev, plaščarjev in morskih polžev v kakršni koli obliki